Document ID: 32006D0768

NÕUKOGU OTSUS,
7. november 2006,
millega muudetakse otsust 2003/583/EÜ Euroopa Investeerimispanga teise, kolmanda, neljanda, viienda ja kuuenda EAFi raames Kongo Demokraatlikus Vabariigis läbi viidud toimingute eest saadud rahaliste vahendite ümberjaotamise kohta
(2006/768/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse partnerluslepingut ühelt poolt Aafrika, Kariibi mere ja Vaikse ookeani riikide rühma liikmete ja teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000. aastal Cotonous, (1)
võttes arvesse nõukogus kokku tulnud liikmesriikide valitsuste esindajate vahelist 12. septembri 2000. aasta siselepingut ühenduse abi rahastamise ja haldamise kohta vastavalt 23. juunil 2000. aastal Cotonous (Benin) allkirjastatud Aafrika, Kariibi mere ja Vaikse ookeani riikide ning Euroopa Ühenduse ja selle liikmesriikide vahelise partnerluslepingu finantsprotokollile ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa, (2) eriti siselepingu artikli 8 lõiget 2,
võttes arvesse komisjoni ettepanekut, mis on koostatud kokkuleppel Euroopa Investeerimispangaga (EIP),
ning arvestades järgmist:
(1)
Nõukogu otsusest 2003/583/EÜ (3) nähtub, et täiendavate rahaliste vahendite kogusumma antakse komisjoni käsutusse neljaks aastaks alates arve avamise päevast.
(2)
Nõukogus kokku tulnud liikmesriikide valitsuste esindajate otsusega 2005/446/EÜ (4) kehtestati üheksanda EAFi rahaliste vahendite sidumise tähtpäevaks 31. detsember 2007.
(3)
Üleminekuperioodi pikenemise tõttu Kongo Demokraatlikus Vabariigis seoses viivitustega valimiste ettevalmistamisel oli vaja edasi lükata otsuses 2003/583/EÜ osutatud täiendavate rahaliste vahendite sidumise tähtpäeva.
(4)
Seega peaks otsuses 2003/583/EÜ sätestatud täiendavate rahaliste vahendite sidumise tähtpäeva otsuses 2005/446/EÜ sätestatud tähtpäevaga vastavusse viima,
ON TEINUD JÄRGMISE OTSUSE:
Artikkel 1
Otsuse 2003/583/EÜ artikli 4 kolmas lause asendatakse järgmisega:
“Vastavalt otsusele 2005/446/EÜ on sellele arvele kantud vahendite sidumise tähtpäev 31. detsember 2007. Pärast nendest vahenditest rahastatud tehingute sooritamist pangaarve suletakse ja järelejäänud vahendid tagastatakse liikmesriikidele. Arve suletakse hiljemalt 31. detsembril 2011.”
Artikkel 2
Käesolev otsus jõustub selle vastuvõtmise päeval.
Brüssel, 7. november 2006

Labels: 18
15
19
5